cyanic-selkie/wikianc huggingface dataset:
Սնման խանգարում
Հասակակիցների կողմից ճնշում
Ընտրյալ մարզիկների մոտ դիտվում է սնման խանգարումների բարձր հաճախականություն։ Կին մարզիկները, ինչպիսիք են մարմնամարզիկները, բալետի պարուհիները, սուզորդները և այլք, գտնվում են առավելագույն ռիսկի գոտում։ 13-30 տարեկան տարիքային խմբում կանայք ավելի հակված են սնման խանգարումների զարգացմանը, քան տղամարդիկ։ Տղամարդիկ կազմում են նրանց 0-15% ։
Մշակութային ճնշում
Հատկապես արևմտյան հասարակությունում առկա է նիհարությունը խրախուսող լայն տարածում գտած մշակութային շեշտադրում։ Երեխայի՝ ԶԼՄ-ների կողմից ներկայացվող կատարյալ մարմինն ունենալուն միտված արտաքին ճնշման ըմբռնումը կանխորոշում է երեխայի դժգոհությունն իր մարմնակազմվածքից, մարմնի ձևախեղման խանգարումը և սնման խանգարումը ։ «Մշակութային ճնշումը կանանց և տղամարդկանց վրա, որը դրդում է «կատարյալ» լինել, սնման խանգարումների զարգացման համար կարևոր նախատրամադրող գործոն է» ։ Ավելին, երբ տարբեր ռասաներին պատկանող կանայք կառուցում են իրենց ինքնագնահատականը մշակութայնորեն կատարյալ համարվող մարմնի հետ համեմատության հիման վրա, սնման խանգարումների հաճախականությունը բարձրանում է ։ Սնման խանգարումները ներկայումս լայն տարածում են գտնում նաև ոչ Արևմտյան երկրներում, որտեղ նիհար լինելը չի համարվում կատարելություն․ սա ցույց է տալիս, որ հասարակական և մշակութային ճնշումները սնման խանգարումների միակ պատճառը չեն ։ Ոչ Արևմտյան երկրներում կատարված դիտարկումներն անորեքսիայի վերաբերյալ մատնանշում են, որ խանգարումը «մշակութակապակցված» չէ, ինչպես նախկինում ընդունված էր մտածել ։ Այնուհանդերձ, բուլիմիայի հաճախականության ուսումնասիրությունները ենթադրում են, որ այն կարող է պայմանավորված լինել մշակութային ազդեցությամբ։ Ոչ Արևմտյան երկրներում բուլիմիան ավելի քիչ տարածում ունի, քան անորեքսիան, բայց երկրները, որտեղ այն դիտվում է, հավանաբար կամ անկասկած, ենթարկվել են Արևմտյան մշակույթի և գաղափարախոսության ազդեցությանը ։
Հասարակական-տնտեսական կարգավիճակը (ՀՏԿ) դիտվում է որպես ռիսկի գործոն սնման խանգարումների համար՝ ենթադրելով, որ լայն հնարավորությունների տիրապետելը թույլ է տալիս ընտրել համապատասխան սննդակարգ և նվազեցնել մարմնի զանգվածը ։ Որոշ հետազոտություններ ցույց են տվել փոխկապակցվածություն սեփական մարմնակազմվածքից ունեցած դժգոհության աճի և ՀՏԿ-ի աճի միջև ։ Այնուամենայնիվ, երբ անհատը հասնում է բարձր հասարակական-տնտեսական կարգավիճակի, այս փոխհարաբերությունը թուլանում է, իսկ որոշ դեպքերում՝ դադարում գոյություն ունենալ ։
Առավելապես ԶԼՄ-ներով է պայմանավորված մարդկանց կողմից սեփական անձի ընկալումը։ Անթիվ ամսագրեր և գովազդային վահանակներ պատկերում են նիհար հայտնի մարդկանց (Լինդսի Լոհան, Նիկոլ Ռիչի, Վիկտորյա Բեքհեմ, Մերի Քեյթ Օլսեն), ովքեր մեծ ուշադրության են արժանանում իրենց տեսքի շնորհիվ։ Հասարակությունը սովորեցրել է մարդկանց, որ անհրաժեշտ է ցանկացած գնով հասնել ընդունելության մյուսների կողմից ։ Դժբախտաբար, սա հանգեցրել է այն համոզմունքին, որ տվյալ շրջանակին համապատասխանելու համար պետք է խիստ որոշակի տեսք ունենալ։ Գեղեցկության մրցույթները, ինչպիսին Միսս Ամերիկա մրցույթն է, նպաստում են գեղեցիկ լինելու մասին պատկերացման ձևավորմանը, քանի որ մրցակիցները գնահատվում են որոշակի հատկանիշների հիման վրա ։
Ի լրումն հասարակական-տնտեսական կարգավիճակի, որը դիտարկվում է որպես մշակութային ռիսկի գործոն, պետք է նշել նաև սպորտային աշխարհը։ Մարզիկները և սնման խանգարումները հակված են քայլել ձեռք ձեռքի տված, հատկապես այն սպորտաձևերը, որոնցում քաշը մրցակցային գործոն է։ Մարմնամարզությունը, ձիավարությունը, ըմբշամարտը, բոդիբիլդինգը և պարն ընդամենը մի քանիսն են զանգված-կախյալ սպորտաձևերից։ Սնման խանգարումներն այն անհատների մոտ, ովքեր մասնակցում են մրցակցային ակտիվությունների (հատկապես կանայք), հաճախ հանգեցնում են մարմնի զանգվածի հետ կապված ֆիզիկական և կենսաբանական փոփոխությունների, որոնք հաճախ նմանվում են նախադեռահասային փուլերին։ Շատ հաճախ կանայք կորցնում են իրենց մրցակցային առավելությունը մարմնի փոփոխության հետևանքով, ինչը ստիպում է նրանց ծայրահեղ միջոցներ ձեռնարկել` պահպանելու համար իրենց ավելի երիտասարդ մարմնակազմվածքը։ Տղամարդկանց մոտ հաճախադեպ է գերսնումը, որին հաջորդում է չափից շատ մարզումը՝ կենտրոնանալով մկանային զանգվածի ավելացման, ոչ թե ճարպի կորստի վրա, սակայն նման տարվածությունը մկանային զանգվածի ավելացմամբ սնման խանգարում է ճիշտ նույնքան, որքան նիհար լինելու մոլուցքը։ Ներքոհիշյալ վիճակագրությունը, որը վերցված է Սյուզեն Նոլեն-Հոիկսեմայի գրքից (Ոչ նորմալ հոգեբանություն), ցույց է տալիս մարզիկների տոկոսը, ովքեր տառապում են սնման խանգարումներով՝ հիմնված սպորտային կատեգորիայի վրա։
Թեպետ այս մարզիկների մեծամասնության մոտ սնման խանգարումները զարգանում են իրենց մրցակցային առավելությունը պահելու համար, մյուսներն իրենց քաշը և կառուցվածքը պահպանում են մարզումների շնորհիվ։ Սա նույնքան լուրջ է, որքան սննդի ընդունման սահմանափակումը հանուն մրցությունների։ Թեպետև ապացույցները հստակ չեն, թե որ պահից սկսած են մարզիկները ձեռք բերում սնման խանգարումներ, հետազոտությունները ցույց են տալիս, որ անկախ մրցակցության մակարդակից` բոլոր մարզիկները ենթակա են սնման խանգարումների զարգացման ավելի բարձր ռիսկի, քան ոչ մարզիկները, հատկապես այնպիսի սպորտաձևերում, որտեղ նիհար լինելը մրցակցային գործոն է ։
Համասեռամոլների շրջանում ևս արհայտված է հասարակական ճնշման դերը։ Համասեռամոլ տղամարդիկ ենթակա են սնման խանգարումների ախտանիշների զարգացման ավելի բարձր ռիսկի։ Գեյ-մշակույթում զարգացած մկանունք ունենալը տալիս է ինչպես հասարակական, այնպես էլ սեռական գրավչության առավելություն, բացի այդ` ուժ և իշխանություն։ Այն ճնշումներն ու գաղափարները, որ համասեռամոլ տղամարդը ցանկանում է ունենալ բարեկազմ կողակից, կարող են հանգեցնել սնման խանգարումների։ Որքան բարձր է սնման խանգարումների ախտանիշների արտահայտումը, այնքան մեծ է մտահոգությունը, թե մյուսներն իրենց ինչպես են ընկալում, ինչպես նաև ավելի հաճախակի և ծանրաբեռնված են մարզումները ։ Սեփական մարմնից ունեցած դժգոհությունը կապված է նաև արտաքին ճնշման հետ, որը դրդում է մարզվել, ինչպես նաև այն հանգամանքի, որ տարիքի հետ մարմնակազմվածքը կորցնում է նախկին գրավչությունը։ Այնուամենայնիվ, բարեկազմ և զարգացած մկանային զանգվածով մարմինն ունենալն ավելի բնորոշ է երիտասարդ համասեռամոլ տղամարդկանց ։
Կարևոր է հասկանալ այն սահմանափակումներն ու խնդիրները, որոնք առկա են մշակույթի, ազգային պատկանելության և ՀՏԿ-ի դերն ուսումնասիրող տարբեր հետազոտությունների ժամանակ։ Միջմշակութային ուսումնասիրություններից շատերը կիրառում են ԱՎՁ-IV-ի սահմանումները, որոնք քննադատվում են Արևմտյան մշակույթի առանձնահատկություններն արտացոլելու համար։
Հետևաբար, հարցադրումներն ու գնահատականները կարող են չհայտնաբերել սնման խանգարումների հետ կապված մշակութային տարբերությունները։ Սակավաթիվ հետազոտություներ փորձել են պարզել Արևմտյան մշակույթի անմիջական ազդեցությանը ենթարկված շրջաններում մարդկանց կողմից այդ մշակույթի ընդունման կամ ավանդական արժեքների պահպանման հակվածությունն ու ցուցանիշները։ Եվ վերջապես, սնման խանգարումների և մարմնակազմվածքի ընկալման խախտումների միջմշակութային հետազոտությունների մեծամասնությունն իրականացվել է Արևմտյան ազգերի շրջանում, ոչ թե հետազոտվող երկրներում կամ շրջաներում ։
Թեպետ շատ ազդեցություններ են որոշում, թե անհատն իր մարմնակազվածքն ինչպես է ընկալում և փոխակերպում, ԶԼՄ-ները հիմնական դեր են խաղում այս հարցում։ Ծնողների ազդեցությունը, հասակակիցների կարծիքը և սեփական արդյունավետության ու կարողությունների մասին ունեցած գաղափարները ևս ազդում են անհատի ինքնաընկալման վրա։ Սնման խանգարումների խնդիրն աշխարհասփյուռ է, և չնայած նրան, որ կանայք ավելի հակված են նման խանգարումների զարգացմանը, այն ախտահարում է երկու սեռերին էլ (Շվիցեր 2012 թվական)։
ԶԼՄ-ներն ազդում են սնման խանգարումների վրա թե՛ դրական, թե՛ բացասական լույսի ներքո դրանք ներկայացնելիս։ Հետևապես, նրանք ունեն զգուշություն դրսևորելու պատասխանատվություն, երբ խթանում են կատարելությունն արտացոլող պատկերների առաջխաղացումը, որոնց հասնելու ձգտման արդյունքում շատ մարդկանց մոտ զարգանում են սնման խանգարումներ ։
Փորձելով որոշակիորեն ազդել նորաձևության աշխարհում առկա անառողջ իրավիճակի վրա, Ֆրանսիայում 2015 թվականին ընդունվեց օրենք, ըստ որի` մոդելները պետք է բժշկի կողմից առողջ համարվեն, որպեսզի կարողանան մասնակցել նորաձևության ցուցադրությունների։ Օրենքը պահանջում է նաև, որ ամսագրերի նկարները համապատասխանեն իրականությանը ։
Հատկապես Արևմտյան կիսագնդում առկա է հստակ կապ սոցիալական ցանցերում «բարեկազմ իդեալի» տարածվածության, սեփական մարմնից ունեցած դժգոհության և սնման խանգարումների միջև ։ Նոր հետազոտությունը հաստատում է սոցիալական ցանցերում աղավաղված պատկերների տարածման «միջազգայնացումը», ինչպես նաև բացասական համեմատությունների առկայությունը չափահաս երիտասարդ կանանց շրջանում ։ Հետազոտությունների մեծամասնությունն անցկացվել է ԱՄՆ-ում, Մեծ Բրիտանիայում, Ավստրալիայում, որտեղ բարեկազմ իդեալը և կատարյալ մարմին ունենալու ձգտումը լայն տարածում ունեն կանանց շրջանում ։
Ի լրումն լրատվամիջոցների ազդեցությանը, կան նաև սնման խանգարումների տարածմանը նպաստող տարբեր հարթակներ (անձնական բլոգ, Թվիթեր և այլն), որտեղ անորեքսիան խրախուսող համայնքը դիտարկում է սնման խանգարումը որպես ապրելակերպ` շարունակաբար տեղադրելով հյուծված մարմինների նկարներ և նիհար մնալու գաղտնիքներ։ #proana հեշտեգը այս համայնքի արտադրանքն է, ինչպես նաև մարմնի զանգվածի նվազումը խրախուսող նկարները` նշելով «նիհարաշնչանք» (“thinspiration”): Հասարակական համեմատության տեսության համաձայն` երիտասարդ կանայք հակում ունեն համեմատել իրենց արտաքին տեսքը այլոց հետ, ինչը կարող է հանգեցնել սեփական մարմնի բացասական ընկալման և սնման վարքագծի փոփոխության, որը կարող է զարգանալ` դառնալով խանգարված սնման վարքագիծ ։
Երբ առանձին մարմնամասեր մեկուսացվում են և ցուցադրվում լրատվամիջոցներում որպես դիտարկման առարկաներ, սա կոչվում է առարկայականացում. կանանց վրա ազդում է առավելապես հենց այս երևույթը։ Այս դեպքում կանայք գնահատում են իրենց մարմնի մասերը որպես գովասանքի և այլոց հաճույք պատճառելու միջոց։ Առկա է նշանակալի կապ ինքնառարկայականացման, սեփական մարմնից դժգոհության և խանգարված սնման միջև, քանի որ գեղեցկության մասին պատկերացումը վերափոխվում է ԶԼՄ-ների միջոցով ։
Ծանոթագրություններ
Կատեգորիա:Հոգեկան հիվանդություններ Կատեգորիա:Հոգեախտաբանություն
Էլեկտրոնների դիֆրակցիա
Էլեկտրոնների դիֆրակցիա, էլեկտրոնների ալիքային բնույթն արտացոլող հասկացություն։ Տեխնիկական կամ գործնական տեսանկյունից այն կարող է վերաբերել էլեկտրոնները նյութի վրա ցրելու միջոցով ինտերֆերենցիոն պատկերի ուսումնասիրմանը։ Այս երևույթը լայնորեն հայտնի է մասնիկ-ալիքային երկվություն անունով, ըստ որի նյութի մասնիկը (այս դեպքում՝ առանձին էլեկտրոնը) կարող է նկարագրվել որպես ալիք։ Այս պատճառով էլեկտրոնը կարող է դիտարկվել ինչպես ալիք՝ նման ձայնային կամ ջրի ալիքներին։ Այս տեխնիկան նման է ռենտգենյան ճառագայթների և նեյտրոնների դիֆրակցիային։
Էլեկտրոնների դիֆրակցիան ամենից շատ կիրառվում է պինդ մարմնի ֆիզիկայում և քիմիայում՝ ուսումնասիրելու համար պինդ մարմինների բյուրեղային կառուցվածքը։ Փորձերը սովորաբար անցկացվում են սկանավորող էլեկտրոնային մանրադիտակով (ՍԷՄ) կամ տրանսմիսիոն էլեկտրոնային մանրադիտակով (ՏԷՄ) (անդրադարձված էլեկտրոնների դիֆրակցիա)։ Էլեկտրոններն այս սարքերում արագացվում են էլեկտրաստատիկ պոտենցիալի միջոցով՝ անհրաժեշտ էներգիա ձեռք բերելու և ալիքի երկարությունը որոշելու համար, մինչև կփոխազդեն ուսումնասիրվող նյութի նմուշի հետ։
Բյուրեղական պինդ մարմնի պարբերական կառուցվածքը գործում է որպես դիֆրակցիոն ցանց՝ էլեկտրոնները ցրելով ինչպես որ սպասվում էր։ Ուսումնասիրելով ստացված դիֆրակցիոն պատկերը, հնարավոր է եզրակացություններ անել դիֆրակցիոն պատկերն առաջացնող բյուրեղի վերաբերյալ։ Սակայն այս տեխնիկան սահմանափակված է փուլի ինֆորմացիայի կորուստով պայմանավորված խնդիրով։
Բացի բյուրեղների ուսումնասիրությունից, այսինքն՝ էլեկտրոնային բյուրեղագիտությունից, էլեկտրոնների դիֆրակցիան նաև օգտակար է ամորֆ պինդ մարմինների և գազային մոլեկուլների ուսումնասիրության համար։
Պատմություն
1924 թ․ ձևակերպված դը Բրոյլի հիպոթեզը կանխատեսում էր, որ մասնիկները պետք է ալիքային վարք ունենան։ Երեք տարի անց այս հիպոթեզը հաստատվեց էլեկտրոնների համար՝ էլեկտրոնների դիֆրակցիայի երկու անկախ փորձերով։ Աբերդինի համալսարանում Ջորջ Փաջեթ Թոմսոնը էլեկտրոնների փունջն անցկացնելով բարակ մետաղական թաղանթով՝ հետազոտեց կանատեսվող ինտերֆերենցային պատկերները։ Բելլի լաբորատորիայում Քլինթոն Ջոզեֆ Դեյվիսոնը և Լեսթեր Հալբերտ Ջերմերը ջնջերն ուղղեցին բյուրեղական ցանցի միջով։ 1937 թ․ Թոմսոնը և Դեյվիսոնը իրենց փորձերի համար ֆիզիկայի Նոբելյան մրցանակ ստացան։
Էլեկտրոնների փոխազդեցությունը նյութի հետ
Էլեկտրոնների դիֆրակցիան տարբերվում է նյութում այլ ճառագայթների (ինչպես օրինակ ռենտգենյան ճառագայթների և նեյտրոնների ) դիֆրակցիայի ուսումնասիրությունից, քանի որ էլեկտրոնները լիցքավորված մասնիկներ են և նյութի հետ փոխազդում են կուլոնյան ուժերով։ Սա նշանակում է, որ ընկնող էլեկտրոնների վրա ազդում են ինչպես դրական լիցքավորված ատոմական միջուկները, այնպես էլ՝ դրանց շրջակա բացասական էլեկտրոնները։ Համեմատության համար նշենք, որ ռենտգենյան ճառագայթները փոխազդում են վալենտական էլեկտրոնների տարածական բաշխման հետ, մինչդեռ նեյտրոնները ատոմների միջուկների վրա ցրվում են ուժեղ միջուկային ուժերի միջոցով։ Ի լրումն դրա, նեյտրոնների մագնիսական մոմենտը զրո չէ, և դրանք ուրեմն ցրվում են նաև մագնիսական դաշտով։ Փոխազդեցությունների այս տարբեր ձևերի պատճառով տարբեր հետազոտությունների համար հարմար են երեք տարբեր տիպի ճառագայթումներ։
Դիֆրակցված փնջերի ինտենսիվությունը
Էլեկտրոնների դիֆրակցիայի կինեմատիկական մոտարկմամբ դիֆրակցված փնջի ինտենսիվությունը տրվում է
բանաձևով, որտեղ -ն դիֆրակցված փնջի ալիքային ֆունկցիան է, -ը՝ այսպես կոչված կառուցվածքային գործոնը, որը տրվում է
բանաձևով, որտեղ \mathbf{g}-ը դիֆրակցված փնջի ցրման վեկտորն է, -ը՝ i ատոմի դիրքը միավոր բջջում, f_i-ը՝ ատոմի ցրման ուժը, որն կոչվում է նաև ատոմական ձևի գործոն։ Գումարումն ըստ միավոր բջջի բոլոր ատոմների է։
Կառուցվածքային գործոնը նկարագրում է եղանակը, որով էլեկտրոնների ընկնող փունջը ցրվում է բյուրեղի միավոր բջջի ատոմների վրա՝ հաշվի առնելով, որ տարրերը ցրման տարբեր հզորություն ունեն f_i գործոնի միջոցով։ Քանի որ ատոմները տարածականորեն են բաշխված միավոր բջջում, երկու ատոմների ցրման ամպլիտուդները փուլերի շեղում կունենան։ Փուլերի շեղումը հաշվի է առնված հավասարման էքսպոնենցիալ անդամում։ Տարրի ատոմական ձևի գործոնը կամ ցրման հզորությունը կախված է դիտարկվող ճառագայթման տեսակից։ Քանի որ էլեկտրոնները նյութի հետ փոխազդում են այլ պրոցեսների միջոցով, քան ռենտգենյան ճառագայթները, ատոմական ձևի գործոնը երկու դեպքերում նույնը չէ։
Էլեկտրոնների ալիքի երկարությունը
Էլեկտրոնների ալիքի երկարությունը տրվում է դը Բրոյլի հավասարումով՝
Այստեղ h-ը Պլանկի հաստատունն է, p-ն՝ էլեկտրոնի ռելյատիվիստական իմպուլսը։ \lambda-ն կոչվում է դը Բրոյլի ալիքի երկարություն։ Էլեկտրոնները U էլեկտրական պոտենցիալով արագացվում են մինչև ցանկալի արագությունը՝
m_0-ը էլեկտրոնի զանգվածն է, e-ն՝ տարրական էլեկտրական լիցքը։ Էլեկտրոնի ալիքի երկարությունը տրվում է հետևյալ բանաձևով՝
Սակայն էլեկտրոնային մանրադիտակում արագացնող պոտենցիալը սովորաբար մի քանի հազար վոլտ է, ինչի շնորհիվ էլեկտրոնների արագությունը լույսի արագության զգալի մասն է կազմում։ Սկանավորող էլեկտրոնային մանրադիտակը կարող է գործել 10 000 վոլտ (10 կՎ) արագացնող պոտենցիալով՝ էլեկտրոնին հաղորդելով լույսի արագության մոտ 20 %-ը, մինչդեռ տիպիկ տրանսմիսիոն էլեկտրոնային մանրադիտակը կարող է գործել մոտ 200 կՎ արագացնող պոտենցիալով՝ էլեկտրոնի արագութունը հասցնելով լույսի արագության 70%-ին։ Այս դեպքում պետք է հաշվի առնել ռելյատիվիստական էֆեկտները։ Ռելյատիվիստական առնչությունը էներգիայի և իմպուլսի միջև հետևյալն է՝ E2=p2c2+m02c4, և կարելի է ցույց տալ, որ
որտեղ ΔE = E − E0 = eU։ Ալիքի երկարության համար ռեյլատիվիստական բանաձևը ձևափոխվում է՝ դառնալով
որտեղ c-ն լույսի արագությունն է։ Այս վերջնական արտահայտության առաջին անդամը ոչ ռելյատիվիստական մեծությունն է, վերջինը՝ ռելյատիվիստական ուղղիչ գործակիցը։ Էլեկտրոնի ալիքի երկարությունը 10 կՎ ՍԷՄ-ում 12,2 x 10−12 մ (12,2 պմ) է, իսկ 200 կՎ ՏԷՄ-ում՝ 2,5 պմ։ Համեմատության համար նշենք, որ ռենտգենյան ճառագայթների դիֆրակցիայում սովորաբար ռենտգենյան ճառագայթման ալիքի երկարությունը 100 պմ կարգի է (Cu Kα։ λ=154 պմ)։
Ծանոթագրություններ
Կատեգորիա:Քվանտային մեխանիկա Կատեգորիա:Ֆիզիկական էֆեկտներ և երևույթներ
Կատին (ֆիլմ)
«Կատին» (Katyń), ռեժիսոր Անջեյ Վայդայի գեղարվեստական ֆիլմը, որը պատմում է Կատինի գնդակահարության հետ կապված իրադարձությունների մասին։ Ֆիլմի համար գրական հիմք է ծառայել Անջեյ Մուլյարչիկի «Post Mortem – Կատինյան պատմություն» (Post Mortem — մահվանից հետո) վիպակը։ Թողարկվել է 2007 թվականի սեպտեմբերին։
Սյուժե
Ֆիլմի գործողություններն սկսվում են 1939 թվականի սեպտեմբերի 17-ին և ավարտվում է 1945 թվականի աշնանը։
Լեհ քաղաքացիական բնակչության՝ փախստականների զանգվածները հանդիպում են կամրջի վրա։ Բնակչության մի մասը շարժվում է դեպի արևելք՝ փախչելով գերմանական զորքերից, իսկ մյուս մասը շարժվում է դեպի արևմուտք՝ փախչելով Կարմիր բանակի զորքերից, որոնք մտել են Արևմտյան Բելառուսի և Արեւմտյան Ուկրաինայի տարածք։ Ֆիլմի գլխավոր հերոսուհին՝ Աննան, իմանում է, թե որտեղ են գտնվում Կրակովի 8-րդ գնդի սպաները՝ ուլանը, որտեղ ծառայում է նրա ամուսինը, և հանդիպում է նրա հետ։ Նա հրաժարվում է փախչել կնոջ հետ և վերադառնում է իր ծառայակից սպաների մոտ։
Այդ ժամանակ ժամանում է Վերմախտի ներկայացուցիչը, որը փոխանցում է ՆԳԺԿ ներկայացուցչին լեհ սպաներին, որոնց թվում են ֆիլմի հերոսները։ Լեհ սպաներին ՆԳԺԿ-ի զորքերի աշխատակիցները տեղավորում են կալանավորների վագոններում և տեղափոխում ԽՍՀՄ տարածք՝ ՆԳԺԿ Կոզելյան փոխաբեռնման կայան, որտեղ տեղակայում են լեհական զինծառայողներին, իսկ հետո գնդակահարում։
Ֆիլմում, ըստ էության, առկա են չորս հիմնական գծեր։ Դրանք չորս լեհ սպաների ճակատագրերն են և առաջին հերթին նրանց հարազատների ճակատագրերը, որոնք չգիտեն ճշմարտությունը, բայց գլխի են ընկնում դրա մասին։ Սա ֆիլմ է այն կանանց մասին, ովքեր սպասում են, չեն հավատում նրանց մահվանը և չեն կորցնում հույսը։
Ստեղծման պատմություն
Ֆիլմի նկարահանումներն սկսվել են 2006 թվականի հոկտեմբերի 3-ին, երբ Անջեյ Վայդեն 80 տարեկան էր ։ Ֆիլմը նվիրված է ռեժիսորի ծնողներին։ Նրա հայրը՝ Յակուբ Վայդան, զոհվել է Կատինում ։
Ֆիլմի նախապատրաստման ընթացքում օգտագործվել են Կոզելյան ճամբարում պահված լեհ սպաների օրագրերը, մասնավորապես, մայոր Ադամ Սոլսկիի օրագիրը։ Մեկ այլ ռազմագերու տրված սվիտերի պատմությունը նկարագրված է Վացլավ Կրուկի օրագրում ։
Ֆիլմում օգտագործվել է Քշիշտոֆ Պենդերեցկու երաժշտությունը՝ Երկրորդ սիմֆոնիան և «Լեհական ռեքվիեմից» «Հովհաննես Պողոս II-ի հիշատակին նվիրված չակոնան»։
Ֆիլմի պրեմիերան կայացել է Վարշավայում 2007 թվականի սեպտեմբերի 17-ին՝ 1939 թվականին խորհրդային զորքերի՝ Լեհաստան ներխուժելու օրը ։
Արտաքին հղումներ
Կատեգորիա:Անջեյ Վայդայի ֆիլմեր Կատեգորիա:Լեհական դրամա ֆիլմեր Կատեգորիա:Լեհական պատմական ֆիլմեր Կատեգորիա:Լեհական ռազմական ֆիլմեր
Կարան (գյուղ, Ալշեևսկի շրջան)
Կարան (Каран, Ҡаран), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Սեպաստե
Սեպաստե (Sepaste), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Հիյումա նահանգի Էմմաստե շրջանի բնակավայրեր Կատեգորիա:Էստոնիայի գյուղեր
Աստղեր և զինվորներ
«Աստղեր և զինվորներ» (Csillagosok, katonák), Միկլոշ Յանչոյի համատեղ խորհրդա-հունգարական կինոֆիլմը ։ Մասնակցել Է Կաննի փառատոնի 1968 թվականի ծրագրին, սակայն փառատոնը չեղյալ է հայտարարվել Ֆրանսիայում մայիսյան իրադարձությունների կապակցությամբ։ 1969 թվականին կինոնկարը ֆրանսիական կինոքննադատների սինդիկատի կողմից արժանացել է Լեոն Մուսինակի մրցանակի որպես լավագույն արտասահմանյան ֆիլմ։ Խորհրդային վարձույթում 1968 թվականի սեզոնի արդյունքներով ֆիլմը դիտել է 2,6 միլիոն հանդիսական 112 պատճեն տիրաժի դեպքում
Ֆիլմն ունի այլ անվանում՝ «Կարմիր և սպիտակ»։ Պրեմիերան կայացել է 1967 թվականի նոյեմբերի 4-ին ։
Ֆիլմը ցույց է տալիս պատերազմի առօրյան հունգարացի կարմիրգվարդիականների աչքերով, որոնք մասնակցել են Ռուսաստանի քաղաքացիական պատերազմին։
Սյուժե
1919 թվական։ Ռուսաստանում ընթանում է քաղաքացիական պատերազմ։ Կոտորվել հունգարական ջոկատներից մեկը։ Մարտիկ Լասլոն կարողանում է թաքնվել վանքում, որտեղ գտնվում են հունգարացիները։ Հանկարծակի վրա հասած սպիտակների ջոկատը գազանաբար գնդակահարում է հեղափոխության մարտիկներին։ Քաղաքից դուրս փախչել հաջողվում է միայն թաթար Չինգիզին, ռուս նավաստուն ու հունգարացիներ Լասլոյին ու Անդրաշին։ Նրանք թաքնվում են հոսպիտալում՝ սպիտակգվարդիական վիրավորների թվում, սակայն սպիտակգվարդիական հակահետախուզության կապիտան Չելպանովը հրամայում է գնդակահարել փախստականներին։ Հանկարծակի կրակոցը խոցում է Չելպանովին․ տեղ է հասել կարմիգվարդիական ջոկատը։ Սպիտակգվարդիականների հետ մարտում Չինգիզը զոհվում է։ Հունգարացիներն ու ռուսները «Մարսելյոզ» երգով հարձակվում են թշնամու վրա։
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Հունգարերեն ֆիլմեր Կատեգորիա:1967 ֆիլմեր Կատեգորիա:Հունգարական ֆիլմեր Կատեգորիա:Հունգարական դրամա ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր Կատեգորիա:Ֆիլմեր Առաջին համաշխարհային պատերազմի մասին
Սոբոլևկա (գյուղ, Լիպովեցի շրջան)
Սոբոլևկա (Соболівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1645 թվականին։
2001 թվականի տվյալներով Սոբոլևկա գյուղում բնակվում էր 402 մարդ։ Բնակավայրը զբաղեցնում է 1339 կմ² տարածք։ Բնակչության խտությունը կազմում էր 300,22 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1645 թվականին հիմնադրված բնակավայրեր
(9528) Կյուպերս
(9528) Կյուպերս (Kuppers), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 7-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,877266 ա. մ., առավելագույնը մոտենում է 2,68 ա. մ. հեռավորության վրա և հեռանում 3,0745 ա. մ. ։ Արեգակի շուրջ մեկ ամբողջական պտույտ է կատարում 1782,66 երկրային օրվա ընթացքում, իր ուղեծրով շարժվելով միջինում 0,201946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,22° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դեհրադուն
Դեհրա-Դուն (Դեհրադուն ) (देहरादून), քաղաք Հնդկաստանի հյուսիսում գտնվող Ուտտարակհանդ նահանգում։ Քաղաքը տեղակայված Սիվալիկյան բլուրների ստորոտին, խոշոր տրանսպորտային կենտրոն։ Այստեղ ավարտվում է երկաթուղու ճյուղը, որը Դելիից ձգվում է մինչև Հնդկաստանի հյուսիս։ Բացի դրանից, Դեհրադունով անցնում է ճանապարհ, որը տանում է դեպի լեռնային Ուտտարկանդ շրջան։
2011 թվականի Հնդկաստանի մարդահամարի տվյալների համաձայն՝ քաղաքի բնակչությունը կազմում է 714 223 մարդ ։
Կլիմայական առողջարան, տնտեսությունը ներկայացված է թեյի մշակմամբ, պոլիգրաֆիական արտադրությամբ։
Դեհրադունից 34 կիլոմետր դեպի հյուսիս գտնվում է Մասսուրի լեռնային առողջարանը, որի տների տանիքները տեսանելի են Դեհրադունից։ Գաղութային ժամանականերին Մասսուրին Հնդկաստանի հյուսիսում ապրող բրիտանացիների համար ամառային աթոռանիստ է ծառայել։ Դեհրադունից դեպի հյուսիս տեղակայված են Հիմալայների հարավային լանջերը, որոնք ծածկված են խիտ անտառներով, իսկ պարզ եղանակին մոտակա բլուրների գագաթներից տեսանելի են Նանդադևի և Կամեթ գագաթները։
Կլիմա
Կլիման Դեհրադունում մերձարևադարձային մուսսոնային է ։
Արտաքին հղումներ
Կատեգորիա:Հնդկաստանի քաղաքներ
4 օր մայիսին
«4 օր մայիսին», Գերմանիայի, Ուկրաինայի և Ռուսաստանի համատեղ արտադրության ռազմական դրամատիկական գեղարվեստական ֆիլմ, որը նկարահանել է գերմանացի ռեժիսոր Ախիմ ֆոն Բորիսը 2011 թվականին։
Պաշտոնական կարգախոսն է՝ «Երբեմն սահմանն անցնում է ոչ թե «յուրայինների» և «օտարների», այլ բարու և չարի միջև»։
Սյուժե
Երկրորդ համաշխարհային պատերազմը մոտենում է ավարտին։ Նացիստական Գերմանիայի կապիտուլյացիային նախորդող վերջին օրերն են։
Կարմիր բանակի յոթ հոգուց բաղկացած հետախուզական խումբը «Գորինիչ» մականունով կապիտանի գլխավորությամբ մնացել է հետախուզելու և դիտարկելու նահանջող հակառակորդի տեղաշարժերը։ Խումբը տեղակայվել է որբ աղջիկների գիշերօթիկ հաստատությունում։
Պանսիոնատում մնացած 12-ամյա որբ դեռահաս, Հիտլերյուգենդի անդամ Պետերը, որը դաստիարակվել է նացիոնալ-սոցիալիզմի ավանդույթներով, փորձում է ինքնաձիգից կրակել խորհրդային հետախույզների վրա, բայց վերջիններս զինաթափում են նրան և համբերատարությամբ փորձում վերադաստիարակել։
Պանսիոնատից ոչ հեռու հայտնվում է Վերմախտի ջոկատը, որը սպասում է տրանսպորտի՝ Դանիա տարհանվելու համար։ Երկու կողմերն էլ, հասկանալով, որ պատերազմը գրեթե ավարտված է, չեն ցանկանում մարտի մեջ մտնել և ընտրում են սպասողական դիրքորոշում։
1945 թվականի մայիսի 8-ին ապաստարան է գալիս մայորը՝ այն ստորաբաժանման անմիջական հրամանատարը, որի կազմի մեջ մտնում է հետախուզական խումբը։ Նա հարբած է Գերմանիայի կապիտուլյացիայի կապակցությամբ կազմակերպված խնջույքից հետո։ Մայորը փորձում է բռնաբարել գերմանացի աղջիկներից մեկին։ Կապիտանը զինաթափում է նրան և կասեցնում այդ փորձը։ Ցանկանալով վերացնել իր անպարկեշտ պահվածքի վկաներին՝ մայորը հայտարարում է, որ շենքում տեղավորվել են քողարկված վլասովականներ, և իր ստորաբաժանման ուժերով սկսում է գրոհել ապաստարանի վրա։
Երեխաներին պաշտպանելու համար գերմանական զորամասը օգնության է հասնում խորհրդային հետախուզներին։ Նրանք միասին կռվում են խորհրդային զինվորների դեմ, իսկ հետո ապաստարանի որբերի հետ միասին ձկնորսական բարկասով մեկնում են Դանիա։
Հավաստիության հարց
Դմիտրի Ֆոստը, որի հրապարակումը դարձել է ֆիլմի սցենարի հիմքը, սկզբում պնդել է, թե այն իրադարձությունների մասին, որոնք իբր տեղի են ունեցել 1945 թվականի մայիսի 8-9-ին Ռյուգեն կղզում (108-րդ հրաձգային կորպուսի առանձին հետախուզական վաշտի զինծառայողները, որոնք տեղակայված են եղել կանանց պանսիոնատում, խոչընդոտել են 137-րդ տանկային գումարտակի հրամանատարի կողմից պանսիոնատի սաների նկատմամբ ոտնձգություններին, որից հետո, կատարելով հրամանատարի հրամանը, 32 հետախույզ հարձակվել են 90-րդ հրաձգային դիվիզիայի 137-րդ տանկային գումարտակի զինծառայողների վրա՝ տասը Տ-34 տանկերի աջակցությամբ, սկսվել է մարտ, որի ընթացքում գերմանացի զինվորները օգնության են հասել խորհրդային հետախույզներին, ոչնչացվել է խորհրդային տանկային գումարտակը, իսկ 9 ողջ մնացած խորհրդային հետախույզներ գերմանացիների հետ նավով տարհանվել են) 1968 թվականի օգոստոսի 20-ի երեկոյան Գուրզուֆում իրեն պատմել է Խորհրդային Միության մարշալ Կ. Ս. Մոսկալենկոն ։
2008 թվականին լույս է տեսել պատմական գիտությունների թեկնածու Բ. Վ. Սոկոլովի հոդվածը, որում նա նշել է. «Շատ մանրամասներ, որոնք շարադրված են «Ռուսական բիլինայում», ակնհայտորեն հորինված են և չեն համապատասխանում իրական փաստերին» ։ Նա ներկայացրել է փաստարկներ, որոնք կասկածի տակ են դնում Դմիտրի Ֆոստի պատմածում մեջբերվածի իսկությունը, ինչպես նաև ուշադրություն է հրավիրել այն հանգամանքի վրա, որ «տարբեր հրապարակումներում Ֆոստը փոխում է փաստաթղթի որոշ մանրամասներ» ։ Այլ պատմաբաններ նույնպես հաստատել են, որ Ֆոստի ստեղծագործության սյուժեն (ներառյալ հղումները արխիվային վավերապայմաններ չունեցող, սխալներով կազմված «քաղզեկույցը» ) հորինվածք է  ։
Ռուս պատմաբան Ալեքսեյ Իսաևը, Դմիտրի Ֆոստի հետ զրույցի հիման վրա հրապարակել է հեղինակի անկեղծ պատասխան այս գեղարվեստական հորինվածքի հայտնվելու հանգամանքների վերաբերյալ.
Ինչպես պարզվեց մասնավոր զրույցում, նա Ռյուգենում «զենքի եղբայրության» մասին գրել է մեգաաշխարհաքաղաքական նկատառումներից ելնելով. պետք է հաշտվել գերմանացիների հետ, ստեղծել Բեռլին-Մոսկվա-Պեկին առանցք։
Փաստերի ճնշման տակ Ֆոստը ստիպված է եղել ընդունել, որ «Ռուսական բիլինայի» սյուժեն հորինվածք է ։
Ալեքսեյ Գուսկովը 2011 թվականի օգոստոսին տված հարցազրույցում պատասխանելով այն հարցին, թե իրականում տեղի են ունեցել արդյոք ֆիլմի սյուժեի իրադարձությունները, նշել է, որ «ֆիլմում ներկայացված պատմությունը ճշմարիտ է», սակայն 2012 թվականի փետրվարին նա խուսափել է ուղղակի պատասխանել այն հարցին, թե «միթե իրականում նման պատմություն եղել է» ։
1945 թվականի սկզբին 90-րդ հրաձգային դիվիզիային հանձնվել են երեք տանկային գնդեր (95-րդ առանձին գվարդիական տանկային գունդ, 93-րդ առանձին գվարդիական տանկային գունդ և 46-րդ առանձին գվարդիական տանկային ճեղքման գունդ), սակայն 137-րդ տանկային գումարտակը դրանց մաս չի կազմել։ 137-րդ առանձին տանկային գումարտակը եղել է 29-րդ գվարդիական տանկային բրիգադի կազմում, 1944 թվականի մայիսի 23-ին այն վերանվանվել է 96-րդ գվարդիական ծանր տանկային գնդի 2-րդ տանկային գումարտակի։
Ռյուգեն կղզում 1945 թվականի մայիսին ընդհանրապես խորհրդային ոչ մի տանկ չի եղել ։
Ստեղծում, պրեմիերա և հետագա պատմություն
Ֆիլմը նկարահանելու որոշումը պրոդյուսեր Ալեքսեյ Գուսկովը (որը հանդես է եկել նաև որպես գլխավոր դերակատար) կայացրել է 2000-ականների սկզբին՝ լսելով Դմիտրի Ֆոստի «Ռուսական բիլինա» պատմվածքը, որը հեռարձակվել է ռադիոյով ։ Ֆիլմի վրա աշխատելու ընթացքում պատրաստվել են սցենարի հինգ տարբերակներ, սակայն որոշ տեսարաններ վերջնական տարբերակում չեն ներառվել, քանի որ մշակողները դրանք համարել են «չափազանց դաժան» ։
Ֆիլմը նկարահանվել է Ռուսաստանի Դաշնության մշակույթի նախարարության աջակցությամբ. ֆիլմի ստեղծման համար հատկացվել է մոտ 50 մլն ռուբլի ։ Այն մասին, որ ֆիլմը նկարահանվել է ՌԴ մշակույթի նախարարության աջակցությամբ, նշված է լուսագրերում։
Համաշխարհային պրեմիերան տեղի է ունեցել Լոկառնոյի կինոփառատոնի շրջանակներում 2011 թվականի օգոստոսի 9-ին ։
Ֆիլմը թողարկվել է 2012 թվականի փետրվարի 17-ին Եվրոպայի մի շարք երկրներում։
Կինովարձույթում ֆիլմը ձախողվել է ։ 2012 թվականի փետրվարի ընթացքում ֆիլմի վարձույթը Ռուսաստանում հավաքել է 28 հազար ԱՄՆ դոլար, Գերմանիայում՝ 90 հազար ԱՄՆ դոլար ։
2012 թվականի ապրիլին Իրկուտսկի մարզի մարզային բյուջեից հատկացված միջոցներով «Իրկուտսկի մարզային կինոֆոնդը» ձեռք է բերել Ախիմ ֆոն Բորիսի «Չորս օր մայիսին» ֆիլմի ցուցադրման իրավունքը, նախատեսվել է 2012 թվականի մայիսի 3-ին և 4-ին «Կինոյի տուն» կինոդահլիճում կազմակերպել ֆիլմի անվճար ցուցադրություններ Հայրենական մեծ պատերազմում հաղթանակի 67-րդ տարեդարձի կապակցությամբ ։
2012 թվականի մայիսի 7-ին «4 օր մայիսին» ֆիլմը ցուցադրելու ՆՏՎ հեռուստաընկերության որոշումը վրդովմունք է առաջացրել հասարակության շրջանում , ֆիլմի դեմ հանդես են եկել ռուս պատմաբաններ (այդ թվում՝ Ա. Ռ. Դյուկովը և Ա. Վ. Իսաևը ), Հայրենական մեծ պատերազմի վետերաններ , վետերանների կազմակերպություններ , 13-15 հազար հանդիսատես և մոտ 500 բլոգերներ բողոքի նամակներ են հղել հեռուստաընկերությանը, և 2012 թվականի մայիսի 5-ին ՆՏՎ հեռուստաընկերությունը հայտարարել է ֆիլմը եթերից նկարահանելու մտադրության մասին ։ Ֆիլմի դատապարտմամբ հանդես են եկել ստեղծագործական մտավորականության ներկայացուցիչներ (գրող Վիկտոր Տոպորով , հրապարակախոս Իգոր Պիխալով )։
Մայիսի 7-ին ՆՏՎ հեռուստաալիքը եթերից հանել է «4 օր մայիսին» ֆիլմի ցուցադրությունը՝ իր որոշումը բացատրելով նրանով, որ այդ ֆիլմը ցուցադրելու մտադրությունը առաջացրել է Հայրենական մեծ պատերազմի մասնակից վետերանների կազմակերպությունների և առանձին հանդիսականների խիստ բացասական արձագանքը ։ Այնուամենայնիվ, մայիսի 30-ին ՌԻԱ «Նովոստի» պետական լրատվական գործակալությունը «ՌԻԱ-Արտ» նախագծի շրջանակներում կազմակերպել է ֆիլմի հատուկ ցուցադրություն (ընդ որում, կազմակերպիչների համար «անհարմար» անձանց՝ ներկա լինելու հարցումները տարբեր պատրվակներով մերժվել են )։
2012 թվականի հունիսին ֆիլմը ցուցադրվել է Մոսկվայի 34-րդ միջազգային կինոփառատոնում ։ Հուլիսին ֆիլմը ցուցադրվել է Վոլոգդայի VOICES եվրոպական կինոդեբյուտների փառատոնում ։
2012 թվականի նոյեմբերի 21-ին պրոդյուսեր Ալեքսեյ Գուսկովն անձամբ մեկնել է «4 օր մայիսին» ֆիլմը ֆրանսիացի հանդիսատեսին ներկայացնելու Ֆրանսիայում ռուսական կինոյի 20-րդ փառատոնի բացման ժամանակ, որը տեղի է ունեցել Օնֆլյորում (Նորմանդիա), որից հետո ֆիլմը ցուցադրվել է Պորտուգալիայում ռուսական կինոյի շաբաթվա ընթացքում ։
Ավելի ուշ ֆիլմն ընդգրկվել է «Ստալինգրադի յասաման» միջազգային կինոփառատոնի ծրագրում (Վոլգոգրադ, 2013 թվականի մայիսի 8-13), որը նվիրվել է Հայրենական մեծ պատերազմում տարած հաղթանակի 68-րդ տարեդարձին ։
Արձագանքներ
«Կոմերսանտ» թերթի տեսաբան Ա. Ս. Պլախովը կարծիք է հայտնել, որ ֆիլմը տպավորիչ է հենց պատմությամբ՝ անհավանական, բայց իրականում տեղի ունեցած։ Նույնիսկ եթե որոշ գերմանացի հեռուստադիտողներ ակնկալում էին տեսնել խորհրդային զինվորների ավելի բացասական Նկարագրություն, նրանք հիասթափված էին։ Ֆիլմում ոչ մի կեղտոտ բառ չի հնչել, գերմանուհիներից ոչ մեկին չեն բռնաբարել։ Բայց այս ամենը «լոռամրգի» տպավորություն չթողեց։ Հին խորհրդային կինոյի ավանդույթներով նկարահանված, միայն դրա համար անհնար սյուժեով (ավելի շուտ ունակ էր հետաքրքրել Սերգեյ Լոզնիցային)՝ ֆիլմը, պարզվել է, հետաքրքիր ժանրային փորձ է։ Եվ նաև հիանալի հարթակ, որպեսզի Ալեքսեյ Գուսկովը ցուցադրի իր դերասանական խարիզման։ Նրա և ճշգրիտ հայտնաբերված տղա դերասանի (Պավել Վենցել) շնորհիվ նկարն աշխատում է նույնիսկ ամենառիսկային սյուժետային իրավիճակներում, ինչի վկայությունն են դարձել հանդիսատեսի բուռն ծափահարություններն ու շնորհակալ դեմքերը, որոնց ֆոնին խունացել են մի քանի թերահավատ քմծիծաղներ։
«Time Out» շաբաթաթերթից քննադատ Դենիս Ռուզաևը կարծիք է հայտնել, որ Ալեքսեյ Գուսկովի ներկայությունը ֆիլմում միանգամից երկու կերպարով՝ դերասան և պրոդյուսեր, անխուսափելիորեն ազդել է ամբողջ ստեղծագործական արդյունքի վրա. «Ինչքան էլ ֆոն Բորիսը փորձել է դուրս բերել բնավորություններ և կառուցել միզանսցեններ, ոչինչ չի կարելի անել. պետք է երկար պահել դերասան Գուսկովի մասնակցությամբ մեծ պլանները» ։
«Իզվեստիա» թերթի մեկնաբան Լարիսա Յուսիպովան պնդել է, որ ռեժիսորը նկարահանել է «հանգիստ, կուլտուրական» ֆիլմ՝ առանց պատմությունը վերաիմաստավորելու մասին կարգախոսների, բայց ակնհայտ հումանիստական ուղերձով ։
Մրցանակներ
2012 թվականի մայիսի 5-ին «Էխո Մոսկվի»-ին տված հարցազրույցում Ալեքսեյ Գուսկովը հայտնել է, որ «4 օր մայիսին» ֆիլմը Ռուսաստանում ստացել է վեց մրցանակ, այդ թվում՝ Օզերովի անվան ռազմական կինոյի փառատոնի երկու մրցանակ
Արտաքին հղումներ
Կատեգորիա:Գերմանական ֆիլմեր Կատեգորիա:2011 ֆիլմեր Կատեգորիա:Գերմաներեն ֆիլմեր Կատեգորիա:Ռուսական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ուկրաինական ֆիլմեր Կատեգորիա:Գերմանական դրամա ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսական դրամա ֆիլմեր Կատեգորիա:Ռուսերեն ֆիլմեր Կատեգորիա:Անգլերեն ֆիլմեր Կատեգորիա:Գերմանական ռազմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆիլմեր որբերի մասին Կատեգորիա:Ուկրաիներեն ֆիլմեր Կատեգորիա:Ռուսական մարտաֆիլմեր Կատեգորիա:Ռուսական ռազմական ֆիլմեր
Պենիոն դե Ալուսեմաս
Պենյոն-Դե-Ալուսեմաս, (Peñón de Alhucemas, صخرة الحسيمة‎‎), ոչ մեծ ժայռոտ կղզի Միջերկրական ծովի արևմտյան մասում։ Համարվում է Իսպանիայի ինքնավար տարածքներից մեկը։ Տեղակայված է Մարոկկոյի ափերից 300 մ հեռավորության վրա՝ Էլ-Խոսեյմ քաղաքի շրջանում և 84 կմ հեռավորության վրա մոտակա Մելիլյա իսպանական տարածքից։
Աշխարհագրություն և ենթակառուցվածք
Կղզու չափսերը‐ շուրջ 200 մ երկարություն և 100 մ լայնություն։ Կղզու մակերեսը շուրջ 0,015 կմ² է։ Իրենից ներկայացնում է ծալքավոր ժայռ 27 մ բարձրությամբ։ Կղզու շրջագիծը շուրջ 480 մ է։ Կղզում տեղակայված են տարբեր դարերի շինություններ։ Կան նաև ամրոցների և մարտկոցների մնացորդներ, եկեղեցի, փարոս, ﬕ քանի տներ, ինչպես նաև պահեստներով նավահանգիստ։ Խﬔլու ջուրը պարբերաբար կղզի է բերվում ցամաքից նավակներով։ Կղզում տեղակայված է իսպանական զինված ուժերի թիվ 32 հրետանային գունդը, որը մտնում է Մելիլյայի զորագնդի ﬔջ։ Կղզին ոչ ﬔծ կամրջով ﬕացած է փոքրիկ Լա‐Պուլպերա կղզյակին, որը որոշ ժամանակ ծառայել է որպես գերեզմանոց։ Երկու անմարդաբնակ կղզիների հետ ﬕասին, որոնք տեղակայված են ափից 50 մ և ժայռից 800‐900 մ հեռավորության վրա, կղզին մտնում է Ալսեմաս կղզիախմբի ﬔջ։
Պատմություն
Ֆիլիպպի ժամանակներում Պենյոն-Դե-Ալուսեմաս կղզին Մուլայ Աբդալա սուլթանի կողմից 1560 թվականին փոխանցվել է Իսպանական թագավորությանը Բերբերյան ծովահենների հարձակումները կանխելու նպատակով։ Այն զբաղեցվել է 1673 թվականի օգոստոսի 28-ին Կարլ II-ի կառավարման օրոք։ Կղզին դարձավ քրեական և քաղաքական աքսորավայր։ 1838 թվականին այստեղ տեղի ունեցավ քաղաքական բանտարկյալների ապստամբություն։ 1902 թվականին Ֆրանսիան ճանաչեց Իսպանիայի ինքնավարությունը կղզում։ Ամրոցի վրա հարձակում տեղի ունեցավ 1921 թվականին Աբդ Ալ-Կրիմի կողմից։ 1922 թվականին խորտակվեց «Juan de Juanes» լաստանավը, որը տեղափոխումներ էր կատարում դեպի Մելիլ։ Նրա մնացորդները գտնվում են կղզուց 150 մ հեռավորության վրա դեպի հյուսիս։
Արտաքին հղումներ
Կատեգորիա:Իսպանիայի քաղաքներ Կատեգորիա:Միջերկրական ծովի կղզիներ Կատեգորիա:Անմարդաբնակ կղզիներ
Լիխովիդովսկի (Բոկովսկի շրջան)
Լիխովիդովսկի (Лиховидовский), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Գրաչևսկի գյուղական համայնքի կազմի մեջ։
Կատեգորիա:Ռոստովի մարզի Բոկովսկի շրջանի բնակավայրեր
Կոնրադ Ֆերդինանդ Մեյեր
Կոնրադ Ֆերդինանդ Մեյեր (Conrad Ferdinand Meyer, ), շվեյցարացի բանաստեղծ և պատմական վիպասան, գրական ռեալիզմի վարպետ, ով հիմնականում հայտնի է պատմողական բալլադներով, այդ թվում՝ «Die Füße im Feuer» («Ոտքերը կրակի մեջ»)։
Կենսագրություն
Մեյերը ծնվել է Ցյուրիխում։ Ունի պատրիական ծագում։ Նրա հայրը, ով վաղ է մահացել, եղել է պետական գործիչ և պատմաբան, մայրը եղել է ուսյալ կին։ Մանկության տարիներին Մեյերի մոտ նկատվել են երկու գծեր, որոնք հետագայում բնութագրել են նրան որպես մարդ և բանաստեղծ․ բծախնդրորեն է վերաբերել կոկիկությանն ու մաքրությանը, ապրել է ավելի խորը հիշողության մեջ, քան անմիջական ներկայում ։ Տառապել է հոգեկան հիվանդությամբ, երբեմն հոսպիտալացվել է․ մայրը, տառապել է նույն հիվանդությամբ և կյանքն ավարտել է սպանությամբ։
Ավարտելով գիմնազիան՝ Մեյերը սկսել է իրավագիտություն ուսումնասիրել, բայց պատմությունն ու հումանիտար գիտությունները նրան ավելի շատ են հետաքրքրել ։ Երկար ժամանակով մեկնել է Լոզան, Ժնև, Փարիզ և Իտալիա, որտեղ հետաքրքրվել է պատմական հետազոտություններով։ Պատմաբանները Լուի Վուլյեմանը Լոզանում և Յակոբ Բուրքհարդը Բազելում զգալի ազդեցություն են ունեցել Մեյերի վրա, և որոնց «Վերածննդի մշակույթի մասին» գիրքը խթանել է նրա երևակայությունն ու հետաքրքրությունը։ Ֆրանսիայում և Իտալիայում իր ճանապարհորդություններից (1857) Մեյերը մեծ ոգեշնչում է ստացել իր պատմավեպերի դրվածքների և կերպարների համար ։ 1868 թվականին Մեյերը քրոջ հետ տեղափոխվել է Ցյուրիխի լճի ափին գտնվող Կյուսնախտ քաղաք և մինչև 1871 թվականի վերջն ապրել Սիհոֆ Հորնվեգ 28 հասցեում, 1872-1875 թվականներին Սիհոֆ Մայլենում, 1875 թվականին բնակություն է հաստատել Կիլխբերգում, Ցյուրիխի կանտոն ։
Մեյերն իր կոչումը գտել է միայն ուշ կյանքում. երկար տարիներ, լինելով գործնականում երկլեզվյա գրող, տատանվել է ֆրանսերենի և գերմաներենի միջև։ Վերջնական հանգել է ֆրանս-պրուսական պատերազմի ժամանակ։ Մեյերի վեպերում մեծ ճգնաժամը հաճախ արձակում է լատենտ էներգիաներ և աղետի պատճառ դառնում։ Նույն ձևով, իր կյանքը, որը մինչ պատերազմը երազկոտ և փորձարկումներով լի էր, մինչև խորը ցնցում է թողել նրա վրա 1870 թվականի իրադարձություններով։ Մեյերը իրեն նույնացրել է գերմանական գործի հետ և որպես իր համակրանքների մանիֆեստ 1871 թվականին հրապարակել է Էպիկական Հութթենի վերջին օրերը (Huttens letzte Tage), որին հաջորդել են նրա հետագա ստեղծագործությունները ։
1880 թվականին Մեյերը Ցյուրիխի համալսարանից ստացել է պատվավոր դոկտորի կոչում։
Մահացել է Կիլխբերգի իր տանը, 1898 թվականի նոյեմբերի 28-ին ։
Վեպեր
Մեյերի ստեղծագործությունների թեմաները Վերածննդի և հակառեֆորմացիայի ժամանակաշրջաններն են։ Նրա սյուժեների մեծ մասը բխում է ազատության և ճակատագրի ավելի խորը բախումից և ավարտվում է դրամատիկ ճգնաժամով, որի ժամանակ հերոսը, մեծ գայթակղության առաջ կորցնում է իր բարոյական ազատությունը և ստիպված է լինում կատարել ճակատագրի բարձրագույն օրենքը ։
Նովելներ
Մեյերի հիմնական ստեղծագործությունները պատմավեպերն են՝
Ժառանգություն
Մեյերին հիմնականում հիշում են որպես պատմողական բալլադների վարպետ, հաճախ պատմական թեմաներով։ Նրա գեղարվեստական գրականությունը նույնպես սովորաբար կենտրոնանում է միջնադարի հիմնական պատմական պահերի վրա՝ ռեֆորմացիայի և հակառեֆորմացիայից։
Լիրիկական ստեղծագործությունները Մեյերը գրել է կյանքի վերջին տարիներին ։ Հաճախ անդրադարձել է մարդկային ձեռքի աշխատանքին, հատկապես արվեստի գործերին։ Հռոմը և Միքելանջելոյի մոնումենտալ աշխատանքը նրա կյանքի վճռորոշ փորձառություններից են եղել։
Արտաքին հղումներ
Կատեգորիա:Շվեյցարացի բանաստեղծներ Կատեգորիա:Շվեյցարացի արձակագիրներ Կատեգորիա:Շվեյցարացի գրողներ Կատեգորիա:Գերմանալեզու գրողներ Կատեգորիա:Գերմանալեզու բանաստեղծներ
Բելալանքյոյ
Բելալանքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Տատրաներ
Տատրաներ, Բարձր Տատրաներ (Vysoké Tatry, Tatry Wysokie), լեռնային զանգված Լեհաստանում և Սլովակիայում, ամենաբարձրը Կարպատներում։ Երկարությունը 65 կմ է, բարձրությունը՝ մինչև 2655 մետր (Գեռլախովսկի Շտիտ լեռ)։
Կազմված է առավելապես գրանիտներից, գրանոդիորիտներից և կրաքարերից։ Բնորոշ է ալպյան ռելիեֆը։ Կան հնագույն սառցապատման հետքեր, կարստային քարայրեր։ Տարածված են ասեղնատերև անտառները, ալպյան մարգագետինները։ Տատրաներում է Կարպատների ամենաբարձր օդերևութաբանական դիտարանը (Լոմնիցկի Շտիտ, 2632 մետր)։ Կան լեռնակլիմայական առողջարաններ։ Զարգացած է տուրիզմը, ալպինիզմը, լեռնադահուկային սպորտը։
Կատեգորիա:Սլովակիայի լեռներ Կատեգորիա:Լեհաստանի լեռներ
Բերեստովեց (գյուղ, Կորոստենի շրջան)
Բերեստովեց (Берестовець), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1629 թվականին։
2001 թվականի տվյալներով Բերեստովեց գյուղում բնակվում էր 288 մարդ։ Բնակավայրը զբաղեցնում է ~4 կմ² տարածք։ Բնակչության խտությունը կազմում էր 10,95 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1629 թվականին հիմնադրված բնակավայրեր
Լավլեյս (ֆիլմ)
«Լավլեյս» (Lovelace), ռեժիսորներ Ռոբ Էփշթեյնի և Ջեֆրի Ֆրիդմանի ամերիկյան կենսագրական դրաման, որը պատմում է պոռնոդերասանուհի Լինդա Լավլեյսի մասին։ Ֆիլմի համաշխարհային պրեմիերան կայացել է 2013 թվականի հունվարի 22-ին՝ «Սանդենս» կինոփառատոնի ժամանակ։
Սյուժե
Ֆիլմը պատմում է ամենահայտնի պոռնոդերասանուհիներից մեկի՝ Լինդա Լավլեյսի կյանքի պատմությունը, որին ճանաչում են բերել «Խորը կոկորդը» ֆիլմի երեք մասերը։ Ֆիլմից հետո նա իր ամբողջ կյանքը նվիրել է կանանց իրավունքների համար պայքարին։
Ֆիլմը բաղկացած է երկու մասից, որոնք ժամանակագրական կերպով կրկնում են միմյանց։ Առաջինը գրեթե փայլուն պատմություն է համակրելի աղջկա մասին, որը «սիրում էր սեքս» և առանց մեծ ջանքերի դարձել է կուլտային պոռնոաստղ։ Երկրորդ՝ այն, ինչ առաջին մասում մնացել էր «կադրից դուրս»՝ սեռական բռնությունն ու ծեծը Լինդայի ամուսնու կողմից, որը կարողանում էր «գիշերն» իր կնոջը վաճառել նույնիսկ «Խորը կոկորդի» մեծ հաջողությունից հետո, ալկոհոլի և թմրանյութերի հետ կապված խնդիրները, մեդիամագնատների, քաղաքական գործիչների և պոռնոինդուստրիայի աշխատակիցների սեռական ոտնձգությունները։
Դերերում
Նախքան վերջնական համաձայնեցումը Լինդա Լավլեյսի դերի համար ենթադրվում էին Լինդսի Լոհանը և Քեյթ Հադսոնը ։
Արտաքին հղումներ
Կատեգորիա:2013 ֆիլմեր Կատեգորիա:Անգլերեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան կենսագրական դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2013 դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան դրամա ֆիլմեր
Կարան (գյուղ, Բուզդյակսկի շրջան)
Կարան (Каран, Ҡаран), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 373 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
Սվեչա (Յումայի վտակ)
Սվեչա  (Свеча), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յումա գետի ձախ ափից 54 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Ռետտի համախտանիշ
Ռետտի համախտանիշ (անգլ. ՝  Rett syndrome), պսիխոնևրոլոգիականժառանգական հիվանդություն, հանդիպում է գրեթե բացառապես 1:10000 — 1:15000 հաճախականությամբ աղջիկների մոտ, աղջիկների մոտ ծանր մտավոր հետամնացության պատճառ է հանդիսանում։
Երեխայի զարգացումը մինչեւ 6-18 ամիս նորմալ է ընթանում, բայց հետո աղջկա մոտ սկսում են անհետանալ ձեռք բերված խոսքային, շարժողական եւ առարկայական-դերային հմտությունները։ Այս վիճակին բնորոշ են ստերեոտիպային, միատեսակ ձեռքի շարժումները,, Ընդ որում ՝ նպատակաուղղված բնույթ չունեցող։
Հաճախ լինում է դանդաղ աճ, քայլելու հետ կապված դժվարություն և միկրոցեֆալիա (փոքր գլուխ) ։ Բարդություններից են՝ դողը, սկոլիոզը և քնի խանգարումները ։ Ախտահարումը լինում է տարբեր աստիճանի ։
Ռետտի համախտանիշը առաջանում է MECP2 գենի մուտացիայի պատճառով ։ Այդ գենը գտնվում է X քրոմոսոմում ։ Սովորաբար մուտացիան լինում է նոր առաջացած, իսկ ծնողներից ժառանգում են 1 %-ից քիչ դեպքերում ։ Այն մեծ մասամբ դիտվում է աղջիկների մոտ ։ Այս մուտացիան ունեցող տղաները սովորաբար ծնվելուց հետո կարճ ժամանակ անց մահանում են ։ Ախտորոշումը կատարում են՝ հիմնվելով հատուկ ախտանիշների վրա, և հաստատում են գենետիկ թեստերով ։
Ռետտի համախտանիշը բուժում չունի ։ Բուժումը ուղղված է ախտանիշների արտահայվածությունը թուլացնելուն ։ Ցնցումների դեպքում օգտագործում են հակացնցումային դեղեր ։ Հատուկ ուսուցումը, ֆիզիոթերապիան և սկոլիոզը ուղղող միջոցները նույնպես կարող են օգտակար լինել ։ Այս համախտանիշով մարդկանց մեծ մասը ապրում է մինչև միջին տարիք ։
Այս համախտանիշը հանդիպում է 8,500 կանանցից մեկի մոտ ։ Առաջինը նկարագրել է վիեննացի մանկաբույժ Անդրեաս Ռետտը 1966 թվականին ։ Քանզի նրա աշխատությունները գերմաներենով էին, նրանք հայտնի չդարձան անգլախոս հասարակության մոտ ։ Շվեդացի մանկաբույժ Բենգտ Հագբերգը հրապարակեց անգլերեն հոդվածը 1983 թվականին և անվանեց այն Ռետտի անունով ։
1999 թվականին լիբանանա-ամերիկյան բժիշկ Հուդա Զողբին հայտնաբերեց մուտացիան, որը առաջացնում է այս համախտանիշը ։
Փուլ 1
Առաջին փուլը, որը նաև կոչվում է վաղ սկիզբ, սկսվում է 6-ից մինչև 18 ամսական հասակը ընկած ժամանակահատվածում ։ Այս փուլը հաճախ աչքաթող է արվում, քանզի ախտանիշները լինում են մեղմ արտահայտված։ Դրա հետևանքով ծնողները և բժիշկները չեն նկատում դանդաղորեն զարգացող հիվանդությունը ։ Երեխան կարող է սկսել քիչ կոնտակտ պահել աչքերով և քիչ հետաքրքրություն ցուցաբերեն խաղալիքների նկատմամբ։ Կարող են լինել նաև մեծ շարժումների զարգացման խանգարումներ, օրինակ՝ նստել, չոչ անել ։ Կարող է նկատվել, որ երեխան անընդհատ կախում է գլուխը, բայց դա այնքան արտահայտված չի լինում, որ ուշադրություն գրավի։ Այս փուլը հաճախ տևում է մի քանի ամիս, բայց կարող է տևել ավելի քան մեկ տարի ։